La Liga 1963/1964.
La Liga 1963/64. je bila 33. sezona nogometnog nacionalnog prvenstva Španije. Sezona je počela 15. septembra 1963. a završila 26. aprila 1964. U sezoni je učestvovalo 16 ekipa. Nakon završenog prvenstva Real Madrid je 10. put u svojoj historiji osvojio prvenstvo sa četiri poena više od drugoplasirane Barcelone. Pretposljednja i posljednja ekipa, Pontevedra i Real Valladolid su na kraju sezone ispali iz lige. Također, 13. i 14. ekipa na tabeli su igrali doigravanje za opstanak. Espanyol i Real Oviedo kao trinaestoplasirana odnosno četrnaestoplasirana ekipa igrali su doigravanje sa trećom i četvrtom ekipom druge lige. U tom doigravanju uspjeli su zadržati status prvoligaša. U cjelokupnoj sezoni je ukupno odigrano 240 utakmica te postignuto 669 golova što je iznosilo 2.79 datih golova po utakmici. Najefikasnija ekipa lige je bila Barcelona. Ferenc Puskás, nogometaš Real Madrida je bio najbolji strijelac lige sa 21 postignutih golova.